**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1. Ministru kabineta 2009.gada 22.decembra noteikumu Nr.1644 “Kārtība, kādā pieprasa un izlieto budžeta programmas “Līdzekļi neparedzētiem gadījumiem” līdzekļus” 2. un 3.punkts.
2. Nepieciešamība piešķirt papildu valsts budžeta līdzekļus biedrībai “Latvijas Vieglatlētikas savienība” (turpmāk – Federācija), lai nodrošinātu Latvijas Vieglatlētikas izlases dalību Eiropas komandu čempionāta vieglatlētikā 2.līgas sacensībās Telavivā (Izraēla) no 2017.gada 24.jūnija līdz 25.jūnijam (turpmāk – Sacensības).
3. Latvijas Nacionālās sporta padomes (turpmāk – Padome) 2017.gada 14.jūnija sēdē nolemtais (prot Nr.3 6.§).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Izglītības un zinātnes ministrija (turpmāk – IZM) ir saņēmusi Federācijas 2017.gada 10.maija vēstuli Nr.1-37/187 (precizēta informācija iesniegta ar Federācijas 2017.gada 13.jūnija vēstuli Nr.1-37/233), kurā IZM tiek lūgta piešķirt papildu valsts budžeta līdzfinansējumu 75`900 EUR apmērā saistībā ar Latvijas vieglatlētikas izlases dalību Sacensībās. Valsts budžeta finansējuma avots olimpisko individuālo sporta veidu federācijām talantīgo sportistu sagatavošanās un dalībai Olimpiskajās spēlēs, pasaules un Eiropas čempionātos ir IZM 2017.gada budžeta apakšprogramma 09.21.00 “Augstas klases sasniegumu sports”. Šim mērķim ar IZM 2017.gada 10.janvāra rīkojumu Nr.10 “Par Izglītības un zinātnes ministrijas 2017.gada valsts budžeta programmas 09.00.00 “Sports” apakšprogrammas 09.21.00 “Augstas klases sasniegumu sports” līdzekļu sadalījumu” biedrībai “Latvijas Olimpiskā komiteja” (turpmāk – LOK) tika piešķirts valsts budžeta finansējums 1`955`366 EUR apmērā (t.sk. 120`000 EUR sportistu atbalsta programmas “TOP50” īstenošanai, atbalstot sportistus individuālajos olimpiskajos sporta veidos (t.sk. 36`000 EUR vasaras sporta veidu sportistiem)) un SIA “Latvijas Olimpiskā vienība” (turpmāk – LOV) tika piešķirts valsts budžeta finansējums 2`520`000 EUR apmērā (t.sk. 416`155 EUR vasaras sporta veidu sportistu atbalstam). 2017.gadā, lai realizētu Olimpisko sagatavošanās programmu, Federācija saskaņā ar kritērijiem no LOK ir saņēmusi finansējumu 85`379 EUR (finansējums individuālo sporta veidu federācijām – 64`379 EUR, bāzes finansējums individuālo sporta veidu federācijām – 21`000 EUR). Sportistu atbalsta programmas “TOP50” finansējumu saņem tie Federācijas sportisti, kuri ir LOV “A” sastāvā (vieglatlētikā tie ir divi sportisti), un šis finansējums izlietojams sportista treniņu – sacensību darba izdevumiem.  Valsts budžeta finansējumu Federācija 2017.gadā ir saņēmusi arī no biedrības “Latvijas Sporta federāciju padome”, saskaņā ar kuras izstrādātajiem un ar IZM saskaņotajiem kritērijiem Federācija 2017.gadā ir saņēmusi finansējumu 52`566 EUR apmērā. Ņemot vērā to, ka šis finansējums ir paredzēts Federācijas darbības uzturēšanai un pasākumu sarīkošanai, piešķirtais finansējums nevar tikt uzskatīts par mērķfinansējumu Sacensībām.  Saskaņā ar Sporta likuma 10.panta ceturto daļu Federācijai ir piešķirtas tiesības vadīt un koordinēt darbu attiecīgajā sporta veidā. Saskaņā ar Sporta likuma 13.panta ceturto daļu Latvijā atzītajām sporta federācijām ir tiesības saņemt finanšu līdzekļus no valsts budžeta. Ņemot vērā faktu, ka Federācija ir Latvijā atzīta sporta federācija, tai ir tiesības saņemt finanšu līdzekļus no valsts budžeta. IZM rīcībā nav nepieciešamie līdzekļi (75`900 EUR), jo visi finanšu līdzekļi 2017.gadam valsts budžeta programmā 09.00.00 “Sports” apakšprogrammā 09.21.00 “Augstas klases sasniegumu sports”, no kuras varētu atbalstīt Sacensības, ir sadalīti un attiecīgi noslēgti līgumi par valsts budžeta finanšu līdzekļu (dotācijas) piešķiršanu. Noslēgtie līgumi neparedz finansējuma piešķīrēja – IZM – tiesības samazināt piešķirto finanšu līdzekļu apmēru līdzekļu pārdales gadījumā citām sporta federācijām (līgums paredz IZM tiesības samazināt līguma summu tikai tad, ja tiek izdarīti grozījumi likumā “Par valsts budžetu 2017.gadam”, vai sporta federācijas (organizācijas) neievēro pielīgtās saistības). Valsts budžeta programmas “Sports” apakšprogrammā 09.09.00 “Sporta federācijas un sporta pasākumi” ir izveidota finanšu rezerve, kura ir sadalāma ar atsevišķu IZM rīkojumu saskaņā ar IZM Finanšu piešķiršanas sportam komisijas sagatavotajiem priekšlikumiem. Izvērtējot Federācijas pieprasījuma atbilstību apakšprogrammas mērķiem, prioritāri atbalstāmajām programmām un pasākumiem, ņemot vērā IZM Finanšu piešķiršanas sportam komisijas 2017.gada 20.marta sēdē pārrunāto attiecībā uz minētās rezerves izmantošanas kārtību (iespējamo papildus sporta organizāciju vajadzību apzināšanu un apkopošanu 2017.gada otrajā pusē), kā arī, ņemot vērā faktu, ka visus ar dalību Sacensībās saistītos izdevumus Federācija lūdz segt no valsts budžeta līdzekļiem, finanšu rezervē paredzētie līdzekļi nevar tikt novirzīti Latvijas Vieglatlētikas izlasei dalībai Sacensībās. Jautājums par atbalstu Federācijai tika izskatīts Padomes 2017.gada 14.jūnija sēdē (prot Nr.3 6.§), uzklausot arī jaunievēlētās Federācijas prezidentes Inetas Radēvičas viedokli. Padomes sēdē tika nolemts (6.2.apakšpunkts) aicināt Ministru kabinetu no valsts budžeta programmas 02.00.00 “Līdzekļi neparedzētiem gadījumiem” piešķirt Izglītības un zinātnes ministrijai IZM 75`900 EUR pārskaitīšanai Federācijai, lai segtu izdevumus, kas saistīti ar Latvijas Vieglatlētikas izlases dalību Sacensībās. Saskaņā ar Ministru kabineta 2009.gada 22.decembra noteikumu Nr.1644 “Kārtība, kādā pieprasa un izlieto budžeta programmas “Līdzekļi neparedzētiem gadījumiem” līdzekļus” 3.punktu budžeta programmā “Līdzekļi neparedzētiem gadījumiem” paredzētos līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, citiem neparedzētiem gadījumiem un valstiski īpaši nozīmīgiem pasākumiem. Līdzekļu piešķiršanu valstiski īpaši nozīmīgiem pasākumiem paredz arī Likuma par budžetu un finanšu vadību 12.panta pirmā daļa.  Izvērtējot Federācijas finanšu pieprasījumu, Sacensības var klasificēt kā valstiski īpaši nozīmīgu pasākumu, jo (1) Sacensības ir iespēja Latvijas vieglatlētikas izlases sportistiem kvalificēties dalībai 2018.gada Eiropas komandu čempionāta 1.līgas sacensībām; (2) dalība Sacensībās nodrošina vieglatlētikas sporta sistēmas nepārtrauktību (iespēja sportistiem sacensties arvien augstākā līmenī). Papildus ir norādāms, ka Latvijas izlases sportistu atsaukšana vai dalība Sacensībās nepilnā sastāvā var negatīvi ietekmēt Latvijas tēlu Eiropas un pasaules sporta sacensību apritē. Turklāt arī Padomes atbalsts finansējuma piešķiršanai apliecina Sacensību nozīmīgumu.  Ievērojot minēto, IZM ir izstrādājusi Ministru kabineta rīkojuma projektu “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – Ministru kabineta rīkojuma projekts), kurš paredz uzdevumu Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt IZM 75`900 EUR pārskaitīšanai Federācijai, lai segtu izdevumus, kas saistīti ar Latvijas Vieglatlētikas izlases dalību Sacensībās. |
| 3. | Projekta izstrādē iesaistītās institūcijas | Ministru kabineta rīkojuma projektu izstrādāja IZM. Sporta sabiedrība (LOK, Federācija) tika iesaistīta diskusijās, izskatot minēto jautājumu Latvijas Nacionālās sporta padomes 2017.gada 14.jūnija sēdē. |
| 4. | Cita informācija | Ministru kabineta rīkojuma projekts tiešā veidā attiecas uz budžeta un finanšu politiku. Pastarpināti Ministru kabineta rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **75 900** | **0** | **0** | **0** |
| 2.1. valsts pamatbudžets | *0* | *75 900* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | **0** | **- 75 900** | **0** | **0** | **0** |
| 3.1. valsts pamatbudžets | *0* | *- 75 900* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X | 75 900 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Detalizētu informāciju (t.sk. izdevumu tāmes) skatīt pievienotajā paskaidrojošajā materiālā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 “Līdzekļi neparedzētiem gadījumiem” atbilstoši Ministru kabineta 2009.gada 22.decembra noteikumiem Nr.1644 “Kārtība, kādā pieprasa un izlieto budžeta programmas “Līdzekļi neparedzētiem gadījumiem” līdzekļus”. |

*Anotācijas II, IV, V, VI un VII sadaļa – Ministru kabineta rīkojuma projekts šīs jomas neskar.*

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

15.06.2017. 11:40

1220

Izglītības un zinātnes ministrijas

valsts sekretāra vietnieks –

Sporta departamenta direktors E.Severs

67047935, edgars.severs@izm.gov.lv